ด้วยความชอบเดินชมนกชมไม้ช่วงอากาศเย็น ๆ เลยชวนคุณแฟนไปเดินเล่น แล้วไปหาอะไรทานกันตอนเช้า ๆ ค่ะ พอทานข้าวเสร็ต คุณแฟนดันอยากทานน้ำเต้าหู้ เดินลุย ๆ เข้าไปที่ร้านนี้ เพราะเห็นที่ร้านขายปาท่องโก๋ เข้าใจว่าต้องมีน้ำเจ้าหู้แน่นอน แต่ผิดคาดค่ะ ที่ร้านนี้เป็นร้านเครื่องดื่มพวกชา กาแฟ แบบสมัยโบราณ ๆ หน่อย

-บรรยากาศ-
หน้าร้านนี้โดดเด่นตรงกระทะทอดปาท่องโก๋ที่ตั้งอยู่หน้าร้าน พร้อโต๊ะทำปาท่องโก๋ภายในร้าน แบบที่ใคร ๆ เห็นก็ต้อง อ๋อออออ ร้านนี้ขายปาท่องโก๋แน่ ๆ ภายในร้านจะมีโซนชงเครื่องดื่มค่ะ ทางร้านจัดเตรียมโต๊ะเก้าให้ลูกค้านั่งด้านหน้าร้านด้วยค่ะ ไปทานเช้า ๆ สบายมาก ๆ ค่ะ อาการเย็น ๆ นั่งจิบชากาแฟไป ทานปาท่องโก๋ไป

-เมนู-
ปาท่องโก๋แบบเค็ม แบบหวาน แบบเกลียว สังขยา และเครื่องดื่ม

-เมนูที่ทาน-
เริ่มด้วยปาท่องโก๋เมนูขึ้นชื่อของร้าน ที่ได้ทาน 2 แบบ คือ แบบเค็ม และแบบหวานค่ะ ราคาตัวละ 5 บาทปาท่องโก๋ของที่ร้านเนื้อดีมาก ๆ ค่ะ คือตัวแป้งจะเนื้อแน่นกำลังดี แต่ก็ฟูด้วย ส่วนด้านนอกกรอบแบบกำลังดี แบบเค็มคล้าย ๆ กับร้านอื่นค่ะ แต่เนื้อดีกว่า ส่วนแบบหวานทางร้านจะพันตรงกลางเป็นเกลียว เนื้อดีเหมือนกัน แต่น่าจะใส่น้ำตาลค่ะ รสจะออกหวานกว่า ตัวเนื้อแป้งมีความกรึบ ๆ น่าจะเป็นเกล็ดน้ำตาลค่ะ อร่อยดี

ทานกับ "หน่อเค่า" (25 บาท) เครื่องดื่มที่เพิ่งเคยได้ยินชื่อครั้งแรกค่ะ เป็นชาแลพกาแฟชงผสมกัน กลิ่นจะหอมชาและกาแฟ ทางร้านชงมาแบบไม่เข้มมาก หอมกลมกล่อม หวานกำลังดี ทานกับปาท่องโก๋นี่คือดีงามค่ะ ปิดท้ายด้วยชาที่ทางร้านวางกาให้เติมล้างปากเองเลยค่ะ 

ซื้อปาท่องโก๋แบบเค็ม (เพราะแบบหวานหมดเกลี้ยง) กับสังขยาสีส้มกลับมาให้คุณแม่ทาน คุณแม่บอกว่าปาท่องโก๋เนื้อดี หาทานยากแล้วค่ะ แต่สังขยา ถ้วยละ 20 บาท ไม่ค่อยข้นค่ะ

-บริการ-
เจ้าของร้านยิ้มแย้ม เป็นกันเองค่ะ

-การเดินทาง- 
ร้านอยู่บนถนนมหรรณพค่ะ คือถ้าเข้ามาที่ถนนมหรรณพจากทางถนนดินสอ ตรงมา ร้านจะอยู่ด้านซ้ายมือค่ะ

-ที่จอดรถ- 
จอดข้างทางตามหน้าร้าน แต่ส่วนมาก็เต็มค่ะ จะจอดได้ก็พวกรถจักรยาน หรือมอเตอร์ไซค์

KiMCHi WaSaBi
02/01/2016